text: اس موقع پر خطاب کرتے ہوئے وزیر موصوف نے کہا کہ تحقیق کسی بھی ملک کی ترقی کی بنیاد ہوتی ہے اور ہندوستان ملک میں تحقیق کو فروغ دے کر پھرسے ایک عالمی لیڈر بن جائے گا۔جناب نشنک نے کہا کہ نئی تعلیمی پالیسی میں ریاستوں کا بہت ہی اہم رول ہے ۔ انہوں نے تمام ریاستوں سے کہا کہ وہ نئی تعلیمی پالیسی تیار کرنے سے قبل بہت زیادہ غوروخوض کریں ۔ انہوں نے مزید کہا کہ تعلیمی پالیسی پورے ملک کے لئے ہے اور ملک کی پالیسی میں ہرکسی کی شرکت کو یقینی بنایا جاناچاہئے ۔